Document ID: 31987R1580

Padomes Regula (EEK) Nr. 1580/87
(1987. gada 2. jūnijs)
par Nolīguma noslēgšanu starp Eiropas Ekonomikas kopienu un Gambijas Republikas valdību par zveju pie Gambijas krastiem un par noteikumu pieņemšanu tās piemērošanai
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 43. pantu,
ņemot vērā Spānijas un Portugāles Pievienošanās aktu, un jo īpaši tā 155. panta 2. punkta b) apakšpunktu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā Kopiena un Gambija ir apspriedušas un parafējušas Nolīgumu par zveju pie Gambijas krastiem, kas garantē jaunas zvejas iespējas Kopienas zvejniekiem ūdeņos, uz kuriem attiecas Gambijas suverenitāte vai jurisdikcija;
tā kā saskaņā ar Pievienošanās akta 155. panta 2. punkta b) apakšpunktu Padomei jānosaka atbilstošās procedūras, lai, pieņemot lēmumus, ņemtu vērā visas vai daļu Kanāriju salu interešu katrā atsevišķā gadījumā, īpaši, lai noslēgtu zvejas nolīgumus ar trešām valstīm; tā kā minētās procedūras jānosaka šajā konkrētajā gadījumā;
tā kā minētā nolīguma apstiprināšana ir Kopienas interesēs,
IR PIEŅĒMUSI ŠO REGULU.
1. pants
Ar šo Kopienas vārdā apstiprina Eiropas Ekonomikas kopienas un Gambijas Republikas valdības Nolīgumu par zveju pie Gambijas krastiem.
Nolīguma teksts ir pievienots šai regulai.
2. pants
Lai ņemtu vērā Kanāriju salu intereses, Nolīguma, ciktāl tas vajadzīgs tā īstenošanai, kopējās zivsaimniecības politikas noteikumus par zvejas resursu saglabāšanu un apsaimniekošanu attiecina arī uz kuģiem, kas brauc zem Spānijas karoga un kas ir pastāvīgi reģistrēti vietējā līmeņa kompetentās iestādes reģistros (registros de base) Kanāriju salās, ievērojot noteikumus, kuri paredzēti Padomes 1986. gada 24. februāra Regulā (EEK) Nr. 570/86 par "noteiktas izcelsmes izstrādājumu" jēdziena noteikšanu un par administratīvās sadarbības metodēm tirdzniecībā starp Kopienas muitas teritoriju, Seūtu un Meliļu, un Kanāriju salām [3].
3. pants
Padomes priekšsēdētājs sniedz paziņojumu, kas paredzēts Nolīguma 17. pantā.
4. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1987. gada 2. jūnijā

Labels: 3
18
6